รัฐมนตรีว่าการกระทรวงการคลัง ย้ำภาครัฐพร้อมสนับสนุนการดำเนินงานขบวนการสหกรณ์ เพื่อส่งเสริมให้เกิดการออมในระดับชุมชน
รัฐมนตรีว่าการกระทรวงการคลัง ย้ำภาครัฐพร้อมสนับสนุนการดำเนินงานขบวนการสหกรณ์ เพื่อส่งเสริมให้เกิดการออมในระดับชุมชนนายอุตตม สาวนายยน รัฐมนตรีว่าการกระทรวงการคลัง เปิดเผยในโอกาสเป็นประธานเปิดงานวันออมแห่งชาติ ประจำปี 2562 ของขบวนการสหกรณ์ ว่า ปัจจุบันขบวนการสหกรณ์ไทย มีเงินออมและเงินออมเฉลี่ยต่อสมาชิกเพิ่มขึ้นอย่างต่อเนื่อง โดยมีสหกรณ์กว่า 8,000 แห่ง จำนวนสมาชิกสหกรณ์กว่า 12 ล้านคน เงินออมกว่า 2.3 ล้านล้านบาท และเงินออมเฉลี่ยต่อสมาชิกกว่า 200,000 บาท ทิศทางแนวโน้มเงินออมภาคสหกรณ์ไทยในอนาคตยังคงเพิ่มขึ้น เพื่อส่งเสริมให้คนไทย มีนิสัยรักการออม รวมทั้งเพื่อให้ประชาชน ตระหนักถึงความสำคัญและประโยชน์ของการออมเงิน กระทรวงการคลังและธนาคารแห่งประเทศไทย พร้อมสนับสนุนการดำเนินมาตรการในการออมของขบวนการสหกรณ์ จะเริ่มขับเคลื่อนอย่างจริงจัง กระจายความรู้ด้านด้านออมในระดับชุมชน พร้อมให้ประชาชนเข้าถึงเทคโนโลยีเพื่อสร้างความเข้มแข็งในชุมชน เพราะหากประเทศมีเงินออมที่เพียงพอ ก็จะเป็นแหล่งเงินทุนแห่งหนึ่งของประเทศที่นำไปใช้ในการพัฒนาต่อไปพลตำรวจโท วิโรจน์  สัตยสัณห์สกุล ประธานกรรมการชุมนุมสหกรณ์ออมทรัพย์แห่งประเทศไทย จำกัด เปิดเผยว่า ชุมนุมสหกรณ์ออมทรัพย์แห่งประเทศไทย จำกัด ได้ร่วมกับสันนิบาตสหกรณ์แห่วประเทศไทย และชุมนุมสหกรณ์ระดับประเทศ รณรงค์กิจกรรมส่งเสริมการออมของสหกรณ์ทั่วประเทศรณรงค์ให้สมาชิกสหกรณ์ทั่วประเทศ ได้ตระหนักถึงความสำคัญของการออม พร้อมตั้งเป้ามีเงินออมในภาคสหกรณ์เพิ่มขึ้น 50,000 ล้านบาท